CELEX: 32018D1892
Language: bg
Date: 2018-12-03 00:00:00
Title: Решение за изпълнение (ЕС) 2018/1892 на Комисията от 3 декември 2018 година относно мярка, наложена от Латвия в съответствие с Директива 2006/42/ЕО на Европейския парламент и на Съвета, състояща се в забрана на пускането на пазара на градинска косачка за трева, производство на GGP Italy SpA (нотифицирано под номер С(2018) 7656) (Текст от значение за ЕИП.)

5.12.2018   
               
               
                  BG
               
               
                  Официален вестник на Европейския съюз
               
               
                  L 309/40
               
            
         РЕШЕНИЕ ЗА ИЗПЪЛНЕНИЕ (ЕС) 2018/1892 НА КОМИСИЯТА
         от 3 декември 2018 година
         относно мярка, наложена от Латвия в съответствие с Директива 2006/42/ЕО на Европейския парламент и на Съвета, състояща се в забрана на пускането на пазара на градинска косачка за трева, производство на GGP Italy SpA
         
            
               (нотифицирано под номер С(2018) 7656)
            
         
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 2006/42/ЕО на Европейския парламент и на Съвета от 17 май 2006 г. относно машините и за изменение на Директива 95/16/ЕО (1), и по-специално член 11, параграф 3 от нея,
         като има предвид, че:
         
                     (1)
                  
                  
                     На 1 юли 2014 г. Латвия уведоми Комисията, че е въвела мярка за забрана на пускането на пазара на градинската косачка за трева тип Stiga Collector 35 EL (C350, 297352654/S13), производство на GGP Italy SpA, via del Lavoro 6, 31033 Castelfranco Veneto, Италия.
                  
               
                     (2)
                  
                  
                     Латвия е въвела мярката на 3 декември 2013 г., считайки че градинската косачка за трева не отговаря на съществените изисквания за безопасност и опазване на здравето, определени в точки 1.3.8 и 1.4.1 от приложение I към Директива 2006/42/ЕО, тъй като не съответства на хармонизирания стандарт EN 60335-2-77:2010.
                  
               
                     (3)
                  
                  
                     Чрез Решение за изпълнение (ЕС) 2015/902 на Комисията (2), Комисията определи, че предприетата от Латвия мярка е обоснована.
                  
               
                     (4)
                  
                  
                     С решение от 26 януари 2017 г. (3) Общият съд отмени Решение за изпълнение (ЕС) 2015/902 въз основа на това, че решението не е основано на конкретно доказване на нарушение на съществените изисквания за безопасност и опазване на здравето, определени в Директива 2006/42/ЕО, а само на несъответствието на градинската косачка за трева на хармонизирания стандарт EN 60335-2-77:2010, докато през въпросния период (т.е. от 3 септември 2012 г. до 31 август 2013 г.) хармонизиран стандарт EN 60335-2-77:2006 все още ѝ е осигурявал презумпция за съответствие с тези изисквания (4).
                  
               
                     (5)
                  
                  
                     С оглед изпълнение на задължението, предвидено в член 266 от Договора за функционирането на Европейския съюз, Комисията трябва да предприеме необходимите мерки за изпълнение на решението на Общия съд.
                  
               
                     (6)
                  
                  
                     За тази цел Комисията проведе консултации със заинтересованите страни.
                  
               
                     (7)
                  
                  
                     Производителят потвърди, че от 1 септември 2013 г. градинската косачка за трева не е била произвеждана или пусната на пазара в нито една държава — членка на ЕС. Производителят потвърди, че градинската косачка за трева е била оттеглена от търговците и разпространителите в Латвия в началото на 2014 г. и предостави информация, в която се твърди, че хармонизиран стандарт EN 60335-2-77:2006 е бил приложен правилно.
                  
               
                     (8)
                  
                  
                     Латвия представи информация, според която нейната национална мярка все още е в сила. Тя също така потвърди, че мярката се основава на прилагането на хармонизиран стандарт EN 60335-2-77:2010 и на оценка само по този хармонизиран стандарт. Допълнителната информация, предоставена от Латвия не е достатъчна, за да се докаже, че е налице неправилно прилагане на хармонизиран стандарт EN 60335-2-77:2006.
                  
               
                     (9)
                  
                  
                     В светлината на цялата налична информация, и като се отбелязва по-конкретно, че латвийската мярка е била основана на оценка на съответствието с хармонизирания стандарт EN 60335-2-77:2010, докато от съдебното решение на Общия съд от 26 януари 2017 г. следва, че през въпросния период към продукта се е прилагал хармонизиран стандарт EN 60335-2-77:2006, националната мярка не може да се счита за обоснована,
                  
               ПРИЕ НАСТОЯЩОТО РЕШЕНИЕ:
         
            Член 1
            Предприетата от Латвия мярка за забрана на пускането на пазара на градинската косачка за трева Stiga Collector 35 EL (C350, 297352654/S13), производство на GGP Italy SpA, via del Lavoro 6, 31033 Castelfranco Veneto, Италия, не е обоснована.
         
         
            Член 2
            Адресати на настоящото решение са държавите членки.
         
         
            Съставено в Брюксел на 3 декември 2018 година.
            
               
                  За Комисията
               
               Elżbieta BIEŃKOWSKA
               
                  Член на Комисията
               
            
         
         
            (1)  ОВ L 157, 9.6.2006 г., стр. 24.
         
            (2)  Решение за изпълнение (ЕС) 2015/902 на Комисията от 10 юни 2015 г. относно мярка, наложена от Латвия в съответствие с Директива 2006/42/ЕО на Европейския парламент и на Съвета, състояща се в забрана на пускането на пазара на градинска косачка за трева, производство на GGP Italy SpA (ОВ L 147, 12.6.2015 г., стр. 22).
         
            (3)  Дело T-474/15, Global Garden Products Italy SpA (GGP Italy)/Европейска комисия, ECLI:EU:T:2017:36.
         
            (4)  ECLI:EU:T:2017:36, точки 70 и 71.